|  |  |  |  |
| --- | --- | --- | --- |
| Rīgā | Nr.\_\_ |  | 2019. gada \_\_\_. \_\_\_\_\_\_\_\_\_ |

.§

**Par informatīvo ziņojumu “Informatīvais ziņojums par Kohēzijas politikas Eiropas Savienības fondu investīciju aktualitātēm līdz 2019. gada augustam (pusgada ziņojums)”**

**TA-…**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai iesniegto informatīvo ziņojumu.
2. Ņemot vērā informatīvā ziņojuma sestajā sadaļā sniegto informāciju par Eiropas Ekonomikas zonas finanšu instrumenta 2009. –2014. gada programmas „Kultūras un dabas mantojuma saglabāšana un atjaunināšana” ietvaros neizmantoto donorvalstu finansējumu un veicamo atmaksu donorvalstīm:
	1. atbalstīt finansējuma pārdali 1 204 150 *euro* no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentiem un pārējai ārvalstu finanšu palīdzībai” uz Kultūras ministrijas budžeta apakšprogrammu 71.06.00 “Eiropas Ekonomikas zonas finanšu instrumenta un Norvēģijas valdības divpusējā finanšu instrumenta finansēto projektu un pasākumu īstenošana”;
	2. Kultūras ministrijai normatīvajos aktos noteiktā kārtībā sagatavot un iesniegt Finanšu ministrijā pieprasījumu par apropriācijas izmaiņām ne vēlāk kā vienas nedēļas laikā pēc šī protokollēmuma pieņemšanas.
	3. Kultūras ministrijai pēc finansējuma saņemšanas nodrošināt līdzekļu pārskaitīšanu donorvalstīm ne vēlāk kā viena mēneša laikā pēc šī protokollēmuma pieņemšanas.
3. Ņemot vērā informatīvā ziņojuma piektajā sadaļā sniegto informāciju par konstatētiem neatbilstoši veiktiem izdevumiem VAS “Latvijas Valsts ceļi” īstenotā Kohēzijas fonda projektā 6.1.5.0/15/I/009 “Valsts galvenā autoceļa A13 Krievijas robeža (Grebņeva) – Rēzekne – Daugavpils – Lietuvas robeža (Medumi), km 113,12 – 134,70 segas pārbūve”:
	1. 14 859,11 *euro* attiecināt uz valsts budžeta izdevumiem saskaņā ar Ministru kabineta 2015. gada 8. septembra noteikumu Nr. 517 „Kārtība, kādā ziņo par konstatētajām neatbilstībām un atgūst neatbilstoši veiktos izdevumus Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā” 25.1. apakšpunktu .
	2. Satiksmes ministrijai veikt nepieciešamos pasākumus, lai nodrošinātu valsts budžetam radīto zaudējumu atlīdzību un atmaksu valsts budžeta ieņēmumos.

Ministru prezidents K.Kariņš

Valsts kancelejas direktors J.Citskovskis

Finanšu ministrs J.Reirs